OFICIALA ORGANO DE “GRUPO ESPERANTO KAJ FRATECO” A 
6-a Jaro -BAGE, (R.S.) BRASIL - (Brazilo) - Januaro 1970 - N-ro 64 


 -ISMREL GOMES BRAGH - 


— 


BRAZILA ZAMENHOF 


(1891 - 1969 ) 


2 ESPERANTO-ALDONO 


Laŭ nia informo en la numero de Marto 
de ĉi tiu jaro, sur la paĝo 71, nia tre ers- 
timata kunulo Iŝmael Comes Braga forvo- 
jaĝis en la Transmondon por repreni siajn 
intelektajn energiojn, kiujn lia korpo tre 
malsana jam de tri jaroj malpermesis eks- 
terigi per la tuta konata vigleco. 


Li ellasis la Spiriton en sia domo, ĉe 
la strato Ramon Franco, 63, en ĉi tiu ĉe- 
furbo, je la 5-a kaj 55 minutoj vespere, en 
la aĝo de 77 jaroj, postlasante vidvinon ins- 
truistinon Maria Rolla Braga, sindediĉa ed- 
zino, amikino kaj kunulino dum kvindek ja- 
roj da. geedza vivo, pl konata laŭ la alno- 
mo Filinja. En letero, kiun li sendis al ni 
nelonge antaŭ lia morto, Iŝmael rilatis al 
tiu gardanĝelo laŭla sekvanta peco: ” Mi 
volas ĉi tie esprimi mian dankon al la so- 
cieto en kiu mi vivis pro la rimedoj vivi 
kaj labori, kiujn ĝi donis al mi de la luli- 
lo ĝisla tombo, sed specialan dankon mi 
ŝulbas al mia edzino pro la valora kunlabo- 
ro en nia hejmo, preninte sur sin la tutan 
administran taskon, ke mi havu pli da tem- 
po libera.“ 

Lia sola filo, Doktoro Lauro Zamenhof 
Rolla Braga, klera katedra profesoro pri 
Fiziko kaj Ĥemio ĉe la Ŝtata Gimnazio Ra- 
ul Soares en Ub4 (MG), estas patro de tri 
inteligentaj knabinoj, la nepinoj, kiujn Iŝ- 
mael adoris kaj al kiuj li neniam lasis do- 
ni belajn lecionojn de amo al Dio kaj alla 
proksimulo. 

Homo tre estimata de la tuta spiritista 
esperantista Brazilo, liaj amikoj troviĝas en 
ĉiuj kontinentoj kaj grandega estis lia ko- 
respondado kun materialistoj, ateistoj kaj 
membroj el pluraj religioj. 

Liaj artikoloj en esperantistaj ĵurnaloj 
kaj revuoj, de la plej humilaj ĝis tiuj el in- 
ternaciaj famoj, nomo ESPERANTO, oficia- 
la organo de Universala Esperanto -Asocio 
COMOTO, HEROLDO DE ESPERANTO, 
LA PRAKTIKO, BRAZILA ESPESANTIS- 

TO kaj aliaj, estas sennombraj kaj pritrak- 
tas variajn temojn. Oni same povas diri pri 
liaj laboroj en portugala. hispana, angle kaj 
franca lingvoj: en tiuj idiomoj li verkis por 
la pluraj spiritistaj kaj nespiritistaj perio- 
daĵoj multenombrajn doktrinecajn artikolc- 
jn redaktitaj en simpla, fluanta, eĉ didak- 
tika lingvaĵo, ĉiam montranta liajn mirinda- 
jn kapablojn de denaska verkisto. K 
Iŝmael Gomes Braga naskiĝis en la bie- 
neto Braguinha en Corrego Alegre, proksi- 
me de Uba, Ninas Gerais, la 14an qe Ju- 
lio 1891, kaj estis filo de kamplaboristoj (S- 
-ro Jozefo Ferreira Braga kaj S-rino Armin- 
da Gomes Brafa), honestaj, inteligentaj,mal- 
multekleraj, kiuj faris heroecajn penojn por 
li kaj dek fratoj naskiĝintaj post li. Lia in- 
faneco estis kiel tiu de iu ajn knabo el la 
internlando tre frue komencinta la kampla- 
porojn kaj li havis nur unu lernejan jaron 
da vizitado al unuagrada lernejo, tio estas, 
naŭ monatojn da lernado, fariĝinte ĉe la fi- 
no de tiu tempo la unua en lia klaso. Tre 
inteligenta kaj scivolema, la knabo en libe- 
raj horoj penis legi ĉion, kio venis en liajn 


-manojn. Lia soifo je scio estis nekvietebla. 


Iom post iom li pligrandigadis sian kultu- 
ron kaj tiamaniere fariĝis perfekta memler- 
nanto. 


Kiam li estis 14-jara, tiam li dungiĝis. 
kiel komencanta komizo en malgranda ko- 
mercejo de Uba kaj tiu okupo postulis dz» 
li 15 horojn da ĉiutaga laboro, kiu komer- 
ciĝis je la 6-3 matene kaj finiĝis je la 9-a 
aŭ la 10a vespere, kun malgrandaj paŭzoj 
por tag- kaj vespermanĝo permesiiaj de la 


mastro. Li loĝis, aŭ pli bone, li dormis sur 


la vendotablo en la homercejo kaj tre pene- 
povis tute sola lerni ion el la libro, klun 
oni pruntedonis al li. Manke de mono no: 
estis al li eble aĉeti librojn. Tiam la poeto: 
kaj prozisto Prof. Abel Gomes, lia onklo, 
sendis al li la libron ”Metodo de Ahn” pri 
franca lingvo, por unua klaso, kaj li pasie- 

. lernis ĝin. Poste S-ro Antenor Aroeira prun- 


tedonis al li ekzempleron de la verko ”Fran- 


. cĉs sem Mestre”, de G. Pereira, kaj Iŝma- 


el povis daŭrigi sian lernadon pri la franca 


“lingvo ĝis li sukcesis legi romanojn en tiu 

idiomo. Aĝante preskaŭ dek kvin jarojn, li 
jam plezuriĝis ĉe la legado de la verko de 
Julio Verne — ”Voyage au Centre de la 
Terre” —, kiun oni pruntedonis al li. De 
tiam la francaj aŭtoroj ekokupis lian aten- 
ton, donante sin pli poste al legado kaj s- 
tudo de la klasikuloj. Dotita de bonega me- 
moro, li iam kaj iam recitis por siaj ami- 
koj kaj parencoj longajn tekstojn de Victor 
Hugo, Chateaubriand, Descartes, Moliere, 
Maeterlink, Balzac kaj aliaj grandaj verkis- 


toj. 


Dum siaj du jaroj da laboro, li ne rice- 
vis salajron kiel komencanta komizo. Kiam 
oni donis al li salajron je 25$000, tiam li po- 
vis elspezi 3$000 por enskribiĝi en unu el la 
kursoj de Esperanto per korespondo, tenataj 
de Brazila Esperanto-Ligo ekde ĝia fondiĝo 
en 1907. Gvidis tiun kurson la majstro Dok- 
toro Alberto Couto Fernandes, kiu miris pri 
la rapideco kaj facileco per kiuj la juna ler- 
nanto progresis en la Zamenhof idiomo. 

Iŝmael lernis la lingvon per la libro ”Gra- 
matica da Lingua Esperanto” verkita de Al- 
berto Alvares kaj Leonel Gonzaga. Publik- 
igita en 1906 ĝi tiam estis la sola libro 
akirebla en Brazilo. En 1910 li jam estis 
membro de Brazila Esperanto-Ligo, enskri- 
biĝinta sub n-ro 13. 


Jam sopirante fari ion por Esperanto, 
li fondis grupon da propagandistoj, nome 
ESPERANTISTA JUNULARO, kies Hono- 
ra Prezidanto estis D-ro A. Couto Fernan- 
des; Prezidanto, S-ro Antero Barroso; Se- 
kretario, Iŝmael mem. 


Ricevante pli grandan salajron, li eka- 
ĉetis esperantistajn librojn, el Eŭropo, 
prefere el Germanujo. Kiam la Tutmonda Milito 
eksplodis en 1914, li havis ĉirkaŭ 200 korespon- 
dantojn en Germanujo, prezentiĝintajn al li pro 
anoncojn, kiujn li publikigis en la organo GER- 
MANA ESPERANTISTO. 

Lia nesatigebla sciavido pli poste instigis lin 
lerni aliajn lingvojn, nome latinon, italan, anglan, 
hispanan, hebrean, araban, rusan, nederlandan 

kaj grekan, tamen en tiuj kvar lastaj li ne atin- 


gis sufiĉan konon. Li ŝatis parkere reciti en la - 


originaiaj idiomoj tutajn tekstojn de la verko ”Di- 
vina Comĉdia”, de Dante, kaj de libroj de Sha- 
kespeare, Ovidio, Vergilio, Homero kaj aliaj gran- 
daj verkistoj el la antikveco. 


Li lernis komercan kontoregistron en angla 
lingvo, per korespondado, ĉe ”International Cor- 
respondado Schools, de Scranton, Pensilvania 
(USA), kaj poste, iom pli ĉe ”Instituto Comercial” 
por diplomiĝi kontosciencisto. Li faris superan 
kurson de angla lingvo kaj post kelka tempo li 
lernis la germanan idiomon kaj stenografion dum 
vesperaj lecionoj ĉe ”Associacdo Crista de Moco$”. 


Kiel li mem iufoje deklaris, li estis komer- 
coficisto dum sia tuta ekzistado, sed sen alvoki- 
ĝo por Jla komerco. Lia efektiva misio en la vivo 
estis tute intelekta kaj estas strange, ke sur lian 
vojon estis metitaj la plej grandaj kaj preskaŭ 
netranssalteblaj baroj kontraŭ lia intelekta pre- 
parado. Li faris eksterordinarajn penojn por ven- 
ki la malfacilaĵojn kaj li pli poste demandis sin 
mem: ”Se mi estus pasigintan mian junaĝon en 
kolegio kune kun bonaj majstroj, ĉu mi farus, ki- 
on mi faris, aŭ mi estus nur paveculo en be- 
daŭrinda narcisismo ?” 


Estis eraro de Esperanto, kio vekis la kunu- 
lon Iŝmael Gomes Braga por la studo de Spiri- 
tismo. Li laboradis ĉe firmo en la urbo Teixeiras 
(MG), kien li translokiĝis en 1912. Tien venis mu- 
larpelisto, kiu invitis lin ĉeesti seanco de ”paro- 
lanta tablo”. Katolika, kiel liaj gepatroj kaj pa- 
rencaro, sed sen tiu fido de la efektiva konfesar - 
to, Iŝmael opiniis, ke valoras la penon fari eks- 
perimentojn. En la difinita tago li kaj aliaj ho- 
moj ĉeestis la inteligentajn batojn de la tablo. Eĉ 
tiel Iŝmael dubis pri la honesteco de la mularpe- 
listo kaj petis permeson por fari demandon en 
lingvo ne konata de la ĉeestantoj. La mularpelis- 
to konsentis kaj Iŝmael demandis: ”Kiom da fra- 
toj mi havas?” La respondo venis tuj: Kvin. Ĉar 
Iŝmael tiam havis kvin fratojn kaj tri fratinojn 
kaj pensadis pri ok, la respondo de la tablo es- 
tis erara. Li refaris la demandon kaj ricevis la 
saman respondon. Li estis ironta for de la ”sens- 
prita ŝerco”, kiam li memoris la prefikson ”ge”, 
kiun oni uzas por esprimi la kunecon de ambaŭ 
seksoj. Li denove faris la supran demandon, sed 
nun kun la prefikso: ”Kiom da gefratoj mi ha- 
vas?” La tablo tiam aŭdigis ok frapojn. La afe- 
ro lin impresis. Tio ne estis telepatio, kiel oni 
pensis, ĉar la respondojn oni ricevis laŭ la vor- 

toj de la demando kaj ne konformajn al lia pen- 
so. Aliaj respondoj de la tablo konfirmis antaŭ 
la okuloj de Iŝmael, ke ĝi estis uzata de ”iu” pli 
inteligenta kaj sagaca ol la ĉeestantoj. 


Iŝmael pasigis la nokton, pensante pri tiu 
stranga okazaĵo kaj li en la sekvanta mateno s- 
kribis al esperantisto Johano Ernesto, rakontan- 
te tiun fenomenon. Li korespondadis kun multaj 
homoj, inkluzive la erudician orkestrestron Joha- 
no Ernesto da Silva, el la urbo Uba, kiu metis 
en liajn manojn la unuan lernolibron pri Espe- 
ranto. 


La respondo tuj venis: poŝtkarto en Espe- 
ranto kaj ekzemplero de ”La Libro de la Spiri- 
toj” en portugala lingvo. Per la poŝtkarto Johano 
Ernesto asertis, ke Iŝmael trovos en la citita li- 
bro la klarigon de la afero, kiu lin zorgigis. Li 
efektive ĝin trovis kaj de tiam li neniam ĉesigis 
legi spiritismajn librojn. Fininte la legadon de 
tiuj ekzistantaj en Rio de Janeiro, li ekakiris en 
la lingvoj. kiujn li konis, multe da aliaj verkoj 
de kleraj studemuloj de Spiritismo kaj Metapsi- 
kio. Li ĝisfunde lernis la tutan Biblion, de li le- 
gita en pluraj idiomoj, fariĝante biblia ekzegezis- 
to tre ŝatata de lernantoj de la Sanktaj Skriboj. 


Malfermiĝinte mirinda mondo al lia spirito. 
sopiranta mildigi la sociajn kaj moralajn mizero- 
jn de ĉiuj, li ekadoptis grandan idealon en la 
vivo, nome konkeri homojn por Esperanto kaj S- 
piritismo. Lia konsterniĝo ne estis granda, kiam 
li tre frue konstatis, ke la plimulto de la homoj 
ne interesiĝas por lia bela idealo. Ili volis rapi- 
dajn kaj perfortajn solvojn por la miljaraj pro- 
blemoj, nesciante, ke ĉio grade kaj progrese el- 
volviĝas. Al ili ne gravas la estonteco; nur la nu- 
no estas interesa. Sed Iŝmael neniam senkuraĝi- 
ĝis. Li ĉiam daŭrigis sian propagandon, semante 
kun kreskanta entuziasmo la ideojn pli poste tri- 
umfontajn. 

La jaroj pasis. Li tiam eklaboris ĉe la firmo: 
Quintio, Gomes ez Cia., en la urbeto Dom 
Silverio. En 1918 tiu firmo translokiĝis en la 
urbon Ponte Nova kaj en 1920 en la urbon Ri- 
de Janeiro, kiam li estis invitita daŭrigi tie la. 
oficon de librotenisto. Same en la mirinda urbo. 
liaj penoj por Spiritismo kaj Esperanto ne atin- 
gis la deziratajn rezultatojn. Li vidis kun ia mal- 
ĝojo, ke la homoj ne komprenas siajn interesojn 
kaj vivas el pasemaj iluzioj Eĉ en la spiritista 
rondo li rimarkis, ke malmultaj efektive lernas 
la Doktrinon kaj ke ili ne havas tiun idealon, al 
kiu li sin donis per siaj cerbo kaj koro. 


Ww 

Kiam la firmo likvidis sian komercon, Iŝma- 


“el eklaboris ĉe entrepreno por eksporto de ligno" 


kaj fruktoj. Poste li sin dungis en komercejo por 
materialoj de konstruo. Pli poste li oficis kiel li- 
brotenisto ĉe Kazino Urca, ĝis kiam ĝiaj pordoj 
fermiĝis en 1946. Post du jaroj S-ro Jehojakim 
Rolla invitis lin labori kiel ĝenerala librotenisto 
ĉe unu el siaj entreprenoj kaj kiel direktoro-ka- 
sisto ĉe la firmo ”Companhia Terrenos Quitan- 
dinha S.A.” Ce tiu lasta entrepreno ĉesis liaj pa- 
gataj komercaj laboroj. La naturaj malsanoj pro 
lia grandaĝo devigis lin emeritiĝi. 


Kiel dirite en antaŭaj linioj, Iŝmael preskaŭ 
nenion povis realigi dum siaj unuaj jaroj da 
loĝado en Rio, pro la ordinaraj baroj de la ko- 
menco. Li pacience preparis la grundon, sur kiun 
li ĵetos la semojn de lia nobla idealo. 


Esperanto estis forlasita. Eĉ librojn por lerni 
la lingvon oni ne trovis. Brazila Esperanto-Ligo 
ne estis kapabla fari ion pli ol ĝi faradis. 


Antaŭ tiu stato de la afero, Iŝmael ekmovis 
intensan propagandon por la Internacia Lingvo 
per ĵurnaloj kaj revuoj, sur tribunoj kaj poste 
ankaŭ per radio, publikigante en 1933 kaj 1934 
kursojn de Esperanto en dekoj da brazilaj perio- 
daĵoj. Li ankoraŭ gvidis sennombrajn elementajn 
kursejn de tiu idiomo, altirante novajn kaj sin- 
dediĉajn samideanojn. En 1933 lia nomo aperis 
er la fama ENCIKLOPEDIO DE ESPERANTO el- 
donita en Budapesto, en kiu estas legata, ke li, 
Iŝmael, estas la respondanto pri la persista pro- 


- pagando de Esperanto en la spiritistaj rondoj. 


En 1937 li vidigis al D-ro Guillon Ribeiro, 
tiama prezidanto de la Brazila Spiritisma Fede- 
racio, la neneigeblan valoron de la frateca idealo 
de Zamenhof, egaligante ĝin al Spiritismo, kaj 
emfazis, ke la Domo de Iŝmael havas bezonon 
enkonduki la disvastigon de la Neŭtrala Idiomo 
en sian laborprogramon, ĉar de antaŭ dudek ja- 
roj la BSF apogis kaj propagandis ĝin per arti- 


koloj publikigitaj en ”Reformador” kaj verkitaj 


de spiritisto-esperantisto Jozefo Machado Tosta. 


Fondinte la Departementon de Esperanto ĉe 
la BSF la l-an da Marto 1937, Iŝmael Braga tiam 
enoficiĝis kiel direktoro kaj ĉe tiu posteno li res- 
tis ĝis la fino de sia surtera ekzistado. Li tuj 
inaŭguris kurson de Esperanto en la Domo de 
l3mael kaj komencis la preparadon kaj publiki- 
gadon de didaktikaj libroj per la eldonejo de 


- Brazila Spiritisma Federacio kaj ankaŭ importa- 

don de esperantistaj verkoj presitaj en pluraj 
landoj. Verkita de li estis transdonita al la pre- 
sejo en la fino de 1937, sed datita en 1938, kun 
ses tekstoj de prononco surdiskigitaj en Anglujo, 
la unua lernolibro de Esperanto presita kaj dis- 
tribuita de la BSF. Tio estis ”Esperanto sem Mes- 
tre”, verko tre laŭdata de la esperantistaj recen- 
zistoj el la tuta mondo, kiu poste estis reverkita 
kaj pligrandigita de Francisko Valdomiro Lorenz. 
De tiam tiu nomo estas presita sur ĝia supro, ki- 
el nemo de la aŭtoro. ”Esperanto sem Mestre” 
hodiaŭ en sia 6a definitiva eldono ricevis poste 
aldonojn kaj plibonigojn fare de aliaj kleraj kun- 
laborantoj. Post kiam li publikigis tiun eminen- 
tan libron, Iŝmael Braga tenis en la kolonoj de 
”Reformador” seninterrompan propagandon per 
cento da artikoloj. Pro la apogo de la spiritistaro 
la esperantista movado ekviglis en nia lando. An- 
koraŭ en 1937 li aperigis la unuan libron origi- 
nale verkita de brazilano, en Esperanto, nome 
VETERANO? (eldon. de Gazeto de Ameriko). Laŭ- 
doj el pluraj lokoj el la esperantista mondo atin- 
gis la aŭtoron kaj la verko estis reeldonita en 
1965, kiel omaĝo kaj dankomontro de amikoj kaj 
admirantoj. 


En 1940 Iŝmael vizitis la mediumon Francis- 
co Cŝndido Xavier kaj ricevis per li la komuni- 
kaĵon LA MISIO DE ESPERANTO de la Spirito 
Emmanuel, kiu estis publikigita en pluraj spiri- 
tistaj periodaĵoj kaj en dulingva broŝuro. 


Post Emmanuel aliaj superaj Spiritoj proze 
kaj verse donis belajn mesaĝojn favorajn al la 
esperantista idealo. Tiuj mesaĝoj venis pere de 
Francisco CAndido Xavier, Francisco Valdomiro 
Lorenz, Porto Carreiro Neto, Yvonne A. Pereira, 
Dolores Bacelar kaj aliaj mediumoj. 


Iŝmael Braga ricevis per pluraj mesaĝoj la 
revelacion, laŭ kiu lia tasko kaj tiu de multaj 
aliaj estas labori por la triumfo de la triangulo 


E 
E E: 


Evangelio, ”Espiritismo” kaj Esperanto. Abel Go- 
mes estas la unua Spirito, kiu parolis al li pri tiu 
triangulo, per la mediumo Francisko Candido 
Xavier, en Pedro Leopoldo. 


Post la publikigo de tiuj mesaĝoj la Esperan- 
to-movado ricevis pli grandan impulson ĉe la s- 
piritistoj, ebligante grandajn realigaĵojn por la 
spiritista Esperanta idealo. 

Laŭ klopodo de Prof. Iŝmael Gomes Braga 
la BSF publikigis multe da verkoj en kaj pri Es- 
peranto. Ni citos nur tiujn, de kiuj li estas aŭto- 
ro aŭ kunaŭtoro, ĉiuj entuziasme laŭdataj de la 
Tricenzistoj el nia lando kaj el transmaro: 

ESPERANTO SEM MESTRE, eld. de la BSF, 
1937; VETERANO?, eld. de la BSF, 1937; ES- 
SENCIA E FUTURO DA IDEIA DE LINGUA 
INTERNACIONAL, de L. L. Zamenhof, traduko 
kaj notoj de 1.G.B., eld. de ”Lingua Auxiliar”, 
1937; PRIMEIRO MANUAL DE ESPERANTO, 
adaptita al la portugala lingvo, plibonigita kaj tra- 
dukita el la franca lingvo de I. G. B., eld. la B. 
S. F. 1938, jam ea la 7a eldono, kun 100 000 ek- 
zempleroj publikigitaj; METODO DE ESPERAN- 
TO, eld. de la BSF, 1938; MANUAL COMPLETO 
DE ESPERANTO, eld. de la BSF, 1938; ESPE- 
RANTO-MODELO, legolibro el originalaj laboroj 
de D-ro Zamenhof, elektitaj kaj notitaj de IL. G. 
B., kun antaŭparolo de A. Caetano Coutinho, eld, 
de la BSF, 1939; CURSO FUNDAMENTAL DE 
ESPERANTO, en hispana lingvo, verkita kunla- 
bore kun D-ro Jaime Scolnik, 1939; MANUAL 
DE ESPERANTO, de Jaime Scolnik kaj I. G. 


“Braga, en hispana lingvo, 1939; CURSO DE ES- 


PERANTO PELA BIBLIA, eld, de la BSF, 1939, 
reeldonita de Kultura Kooperativo de Esperantis- 
to en 1963; ESPERANTO, tezo de L. L. Zamenhof 
” Essĉncia e Futuro da Idĉia de Lingua Interna- 


„cional” en la originalo apud la portugallingva 


traduko de I. G. B., eld. de la BSF,19394; MO- 
NUMENTO DE CARLOS BOURLET, elektita ko- 


' lekto da originalaj laboroj de C. Bourlet, kom- 


pilita de I. G. B.., eld. de la BSF,1940; O E- 
VANGELHO SEGUNDO SAO JOAO kajO SER- 
MAO DA MONTANHA SEGUNDO SAO MATE- 
US, en Esperanto kaj portugala lingvo, eld. de la 
BSF, 1941; Guia de Conversacio Portuguĉs- Espe- 
ranto e Correspondĉncia Comercial, eld. de la 
BSF'1941; Esperantismo, artikoloj pe I. G. B. pri 
la Esperanta movado, eld. de la BSF, 1942; Vida, 
Idĉias, Logica, e Obra de Zamenhof, broŝuro en- 
havanta paroladon, kiun faris I. G. B. en la Nacia 
Instituto por Muziko, okaze de la 85a naskiĝa da- 
treveno de D-ro Lazaro Ludoviko Zamenhof, en la 
15-12-1944, eld. de la BSF, Curso Pratico de Es- 
peranto, de D-ro Ferenz S~ilagyi adaptita al la 
portugla lingvo de I. G. B., eld. de la Kultura 
Kooperativo de la de Esperantistoj, 1952, kelkfoje 
reeldonita; Sabe Ler e Escrever?, broŝuro pri 
propagando de Esperanto, presita de ” [Jornal 
do Comercio“, en Rio de Janeiro, 1942; Gramati- 
ca de Esperanto, eld. de Kultura Kooperativo, 
1952, alia eldono en 1958; Dicionŝrio Portuguĉs 

Esperanto, eld. de Kultura Kooperativo, 1954, dua 
eldono en 1965; de Bialystok a Montivideo, tradu- 
ko, antaŭparolo kaj notoj de I. G, B., 1955; Ini- 
ciacgao no Esperanto, eld. de la Kultura Koopera- 
tivo, 1956; Dicionario Esperanto - Portuguĉs, eld. 
de la BSF, 1956, dua eldono en 1961; Zamenhof 
eld. de Nia Stelo en Esperanto; Lisbono 1959; 
JUN-KURSO, de SAT- Amikaro, kun gramatiko 
en portugala lingvo fare deIG.B.,eld. de ia Kul- 
tura Kooperativo, 1960, la eldono en 1968; 
GRANDE DICIONARIO ESPERANTO - POR- 
TUGUES, eld. de la Kultura Kooperativo, 1964. 


Iŝmael Braga kunlaboris en faro de libroj el 
pluraj aŭtoroj kaj helpis la revizion de multnom- 
braj verkoj, kiuj ne apartenas al li. Tiun labo- 
ron kaj ion pli li senpage faris kaj, kio estas pli 
grava, li ilin faris kun sincera ĝojo. 

Pro lia brila inteligenteco riĉigita de enviin- 
da erudicio elĉerpita el konstanta legado el la 
verkoj pri literaturo kaj ĉiuj sciencoj, pro liaj 
abnegaciaj kaj kontinuaj klopodoj por disvastigo 
de Esperanto, pro lia nevariema optimismo, pro 
la nobleco de lia karaktero, pro la simpatio, kiun 
li disradiis, Iŝmael Gomes Braga estis konsidera- 
ta unu el la plej grandaj gvidantoj de la Espe- 
ranta movado en Brazilo, respektata kaj precipe 
amata de samideanoj en pluraj landoj. 


Dum multe da jaroj li okupis la postenon de- 
vicprezidanto de la Brazila Esperanto-Ligo, kiun 
li servis dum ĉirkaŭ sesdek jaroj, kaj al kiu li 
postlasis amason da netaksebla laboro kaj reali- 
gaĵoj. Por Brazila Esperantisto, organo de la BEL, 
li faris recenzon de centoj da libroj en Esperan- 
to. Li estis membro kaj vicprezidanto de Espe-. 
ranto-Akademio de Ameriko kaj konsilano de 
Kultura Kooperativo de Esperantistoj, por kies 
fondo en 1951 li decidige kunlaboris kaj donis tu- 
tan moralan kaj materialan apogon al la nova 
organizo prezidata de D-ro Braz Cosenza. Aktiva 


membro de la Universala Ligo (Nederlando ), li 
estis tie tre estimata pro lia arda spirito kaj pro. 
lia granda intelekta laboro. 


Li diligente partoprenis en la organizado kaj labo-- 
ro de multe da Brazilaj Kongresoj de Esperan- 
to, inter aliaj tiuj en Sao Paulo, Belo Horizonte- 
kaj Recife. Li reprezentis la Brazilan Esperanto- 
Ligo ĉe la Kongreso de Esperanto efektiviĝinta 
en Buenos-Ajres ( Argentino). 


Li tute apogis la fondon de la Brazila Unuiĝo. 


de Esperantistaj Blinduloj en la 15a de Decembro. 
1956. Li partoprenis, ziel delegito, en multaj espe— 

rantistaj soienaĵoj. En 1962 estis diplomita la 
klaso ”Iŝmael Gomes Braga”, el Instituto Barce- 
los Domingos, en Campo Grande, kolegio en Ŝta- 
to Guanabara, kiu la unua enkondukis Esperan- 
ton en sian instruprogramon. 

Iŝmael gvidis elementajn kaj superajn kur- 
sojn de Esperanto ĉe la Kultura Kooperativo de 
Esperantistoj, montriĝante bonega instruisto. 

Finfine Iŝmael Gomes Braga estis unu el la 
plej grandaj eminentuloj de la Esperanto-movado 
en Brazilo dum 60 jaroj da ”seninterrompa, pro- 
duktiva, multeforma laboro profite al instruo kaj 
disvastigo de Esperanto”. Liaj meritoj transpasis 
niajn landl mojn kaj la mondo konsideras lin 
efektiva gvidanto. 


En 1957, okaze de la ora jubileo de liaj es- 
pererantistaj laboroj, oni faris al li plurajn oma- 
ĝojn. Li estis nomita direktoro de la fama revuo 
Jisperanto de la U.E.A., al kiu li sendadis in- 
formojn pri la movado en nia lando. La revuo 
Kooperativismo, oficiala organo de la Kultura 
Kooperativo de Esperantistoj dediĉis al li la tu- 
tan numeron de Julio 1957, publikigante multe 
da laŭdaj artikoloj pri liaj inteligenteco, ekzem- 
pliga sindediĉo kaj, valora verkaro de la honori- 
to. Tion saman faris aliaj esperantistaj gazetoj el 
Brazilo kaj el multe da landoj. La konata revuo 
de la Universa la Ligo — La Praktiko — pre- 
sis portreton de Prof. Iŝmael sur la kovrilo de 
sia numero de Julio-Aŭgusto, ilustrantan la arti- 
kolon titolitan ”Brazila Veterano Jubileas”, laŭ 
kiu oni konsideras ”la respektinda veterano”, ki- 
el la plej bravan, entuziasman kaj sindonan adep- 
ton de la kreitaĵo de Zamenhof kaj kiel la plej 
brilan propagandiston de la internacia lingvo kaj 
de la tutmonda paco en la Nova Kontinento. Ti- 
am la geedzoj Holmes, tre kleraj anglaj esperan- 
tistoj, sendis al li riĉan donacon: buston de Za- 
menhof. 

De preskaŭ ĉiuj partoj de sur la Globuso ve- 
nis centojn da amikaj salutoj, kiuj tiamaniere 
kronis per gloro kaj laŭdoj la gigantan laboron 
de li faritan por la bono de la homaro. 

Ne malpli granda estis la kontribuaĵo de Iŝ- 


mael Gomes Braga al la spiritista movado, al kiu 


li aliĝis antaŭ pli ol duona contjaro. Li tre frue 
komencis dum vizitoj al malgrandaj urboj de S- 
tato Minas Gerais la semadon de Spiritismo, ĉu 
per gazetaro, ĉu sur podio. Kun pozitiva rezona- 
do kaj solidaj eksperimentaj dokumentoj liaj pa- 
roladoj kelkfoje kaŭzis fortegajn reagojn de la 
katolikaj oponantoj. Li faris predikojn ne nur ĉe 
spiritistaj societoj. Li ĉiam estis invitata konigi 

ĉe okultismaj, framasonaj kaj laboristaj institu- 
cioj la novajn ideojn de la misiuloj el la mezo 
de la XIX-a jarcento. Li ĉiam faris tion kun ŝa- 
to de ĉiuj, kio kolerigis liajn kontraŭulojn. Dum 
sia tuta vivo li neniam timis diskuti aŭ polemiki 
kun siaj kontraŭstarantoj, se nur la temo estis 
Spiritismo aŭ Esperanto kaj la diskutado resta- 
dis sur alta nivelo, sen vundaj kaj ofendaj vor- 
toj, sen personaj insultoj. Kiam tio okazis, li tuj 
forlasis la diskutadon. 


En 1927 Iŝmael skribis al la scienculo Ernesto 
Bozzano kaj rakontis, ke li portugallingven tra- 
dukis kelkajn liajn laborojn. Bozzano respondis 
al li, el Savona (ltalujo), la 9an de Aprilo 1927, 
kaj tre kore dankis al li tiun interesiĝon pri siaj 
verkoj. Iŝmael efektive jam kunlaboris en multe 
da spiritistaj gazetoj, ekzemple en la ” Revista 
Internacional do Espiritismo”, el Mato (SP), per 
tradukoj de gravaj spiritistaj paĝoj el prefere 
eŭropaj libroj. 


En 1930 li veturis al la urbeto Teofilo Otoni 
(MG), kie liaj paroladoj al la Spiritista Grupo 
Allan Kardec atingis brilan triumfon. En tiu tem- 
po li publikigis la laboron SOMBRAS DE BOR- 
BOLETAS, eble lia unua spiritisma libro, presita 
de Emprĉsa Editora ”O Clarim ”, el Matao. ”Re- 
formador ”” de la 1-a de Januaro 1931 entuziasms 
anoncis la aperon de la verko, kiu, laŭ diro de 
la aŭtora, estis antaŭtempa repliko. Kun antaŭ- 
parolo de Jozefo Leŝo, neforgesebla semisto en 
la urbeto Teŭfiio Otoni kaj respondanto pri la 
progreso de Spiritismo en tiu regiono kaj ankaŭ 
pri la fondo en 1926 de la citita Spiritista Grupo 
Allan Kardec, tiu libro de Iŝmael el klara kaj 
persvada resumo faras defendon kontraŭ la ĉefaj 
atakoj al la III-a Revelacio. 


”Arda propagandisto kaj unu el plej grandaj 
konantoj de Spiritismo en nia lando” —tiuj es- 
tis la vortaj per kiuj ”Reformador” en 1931 rila- 
tis al tiu brava defendanto de la spiritistaj idea- 
loj, kies antaŭnomo, laŭ unu el tiuj strangaj ko- 
incidoj, estis tiu sama de la superega Spirito 
gvidanta la evangeliajn destinojn de la ”Koro de 
la Mondo” kaj kiu faris el la Brazila Spiritisma 
Federacio laborejon por la bono de la homoj. 

Laŭ nia esploro, nur en 1933 aperis en ”Re- 
formador” la unuaj artikoloj subskribitaj de Iŝ3- 
mael Gomes Braga kaj ekde tiam centoj da liaj 
laboroj pri la plej diversaj temoj de la Doktrino 
glorigis la kolonojn de la organo de la BSF, ĉiam 
ŝatataj de ĉiuj liaj samreligianoj en Brazilo kaj 
eĉ en la eksterlando. 

Kiam li subskribadis siajn artikolojn, li uzadis 
jen sian propran nomon, jen multe da pseŭdoni- 
moj, nome M. Souza Martins, Lincoia Araucano, 
Antono Tulio (ou A. T.). Cristiano Agarido (ou 
C. A.), Lino Teles (ou L.T.), Lauro Gomes, Is- 
mar Brando. Israel Gomes, k. a. Ne estis spiritis- 
ta periodaĵo, kiu ne petis lian kunlaboron kaj 
Iŝmael opiniis, ke estas lia devo kontentigi ĉiujn. 
Havante grandan facilecon skribi, li laŭkutime 
enmetis paperon en sian skribomaŝinon kaj post 
nelonge estis preta la petita artikole. Li malofte 
faris konsulton por rememori ĉi tiun aŭ tiun par- 
ton de la afero pri kiu li interesiĝis. Posedante 
mirindan memoron, li parkere havis tekstojn kaj 
tekstojn el verkoj en portugala kaj frendaj ling- 
voj kaj sciis ilin uzi en la ĝustaj tempo kaj loko. 


Iŝmael kutimis legi la verkojn kontraŭajn al 
Spiritismo, notante ilin, por bone scii -- li klari- 
gis -- la seriozajn aŭ ridindajn kontraŭdiroj rila- 
te la tri aspektojn de la III-a Revelacio. Li ofte 
transskribis en siajn laborojn pecojn de tiaj ver- 
koj por komparado, ilin komentariante kaj refu- 
ante. 


En 1948 venis en la lumon per la eldonejo de 
la BSF, rimarkinda libro de lia aŭtoreco, nome 
”Elos Doutrinarios”, en kiu estas liaj altaj studoj 
pri la personoj de Kardec, Roustaing kaj Jesuo. 
Tiu verko estis tre komentariata en sia tempo, 
el kiu oni faris duan eldonon en 1961. 


Eldonita de la BSF ni konas lian libreton ”Nu- 
mi Penitenciaria Menor” (En malgranda punla- 
borejo), kiu estas parolado de li farita en la Mal- 
liberejo de la antikva Federacia Distrikto, la 4an 
de Aŭgusto 1946. En alia libreto estas publikigi- 
ta lia tezo ”Devem os espiritas trabalhar para a 
divulgacio do Esperanto?” (Ĉu la spiritistoj de- 
vas labori por diskonigo de Esperanto? ), tezo, 
kiun li prezentis al la I-a Spiritista Kongreso de 


Stato Minas Gerais kunveninta en Junio de 1944, ' 


en Belo Horizonte. 


Okaze de la I-a Tutamerika Spiritista Kongre- 
so, en Buenos-Ajres, 
prezentis ” sugestojn” sub la titolo ”O Esperanto 
para os espiritas” (Esperanto por la spiritistoj), 
laboro, kiun la BSF publikigis en libreto. 


La spiritistaj verkoj, kiujn li tradukis Epe- 
ranten, tute sola aŭ kunlabore, ricevis la plej 
laŭdajn aprobojn de la plej kompetentaj esperan- 
tistoj el la tuta mondo. Jen ili laŭ la datoj, en 
kiuj ili aperis PREĜLIBRO POR SPIRITISTOJ, 


en Oktobro 1946, Iŝmael . 

de Allan Kardec, eld. de la BSF, 1945; LA EVAN-. 
GELIO LAŬ SPIRITISMO, de Allan Kardec, 
tradukita el la franca originalo, eld. de la BSF, 
1947 (23 eldono, 1948 ); LA LIBRO DE LA ME- 
DIUMOJ, de Allan Kardec, tradukita el la franca 


originalo de Iŝmael Gomes Braga kaj L. C. Porto. 


Carreiro Neto, eld. de la BSE, 1964; KIO ESTAS. 
SPIRITISMO?, de Allan Kardec, tradukita de la 
franca originalo de I. G. B. kaj P. C. N., eld. 
de la BSF, 1967. Ankaŭ granda estis la kunlabo- 
ro de Iŝmael en la revizio de aliaj spiritistaj 
verkoj tradukitaj kaj el eldonitaj ep Esperanto, 
kiuj ne havas lian nomon. 


La intelekta laboro, la produktiveco kaj la 
agemeco de Iŝmael Gomes Braga efektive estis: 
mirigaj. La spiritistaj kaj esperantistaj idealoj fa- 
riĝis por li la motivo mem de la vivo. Li ne nur 
kulturis ilin. Li pratikis ilin. en ĉiuj momentoj 
de sia fruktodona ekzistado. Li estis la perso- 
niĝo de pacienca kaj ipersista laboro por iu pli 
bona mondo! 


Lia korespondado kun centoj da amikoj kaj 
samreligianoj disaj sur la kvar anguloj de la Glo- 
buso estis tre abunda kaj formas amason da 
altvaloraj lecionoj, konsiloj, avertoj, klarigoj donitaj 
kun komunikiĝa idealismo kaj enlingvaĵo simpla 
kaj flua, esprima kaj korekta. 


Laŭ invito de Marŝalo Mario Travassos, lŝmael 
kunlaboris en la aranĝo de la 1-3 Kongreso de 
Blindaj Spiritistoj, en 1962, en Rio de Janeiro.. 
Oni komisiis lin saluti la Kongresanoj kaj repre- 
zenti la Brazilan Spiritisman Federacion. Vere- 
tiu estis ne la unua nek la lasta fojon, kiam Iŝ- 
mael reprezentis la BSF ĉe pluraj publikaj aŭ 
privataj solenaĵoj. Fortikaj ligiloj de amikeco. 
katenis lin al la Domo de Elias da Silva, de kiu 
li fariĝis menbro en la 23 de Februaro 1921. 


Oficiale inaŭgurite la 1-an de Januaro 1950, la 
Federacia Nacia Konsilanaro alkalkulis lin inter 
siaj dek unuaj menbroj, kiel reprezentanton de 
Ŝtato Rio Grande do Norte kaj tia li restis ĝis. 
Februaro 1965, kiam li rezignis siajn funkciojn 
kie] konsilano, ĉar lia sanstato ne plu permesis. 
lin paŝi. Multon oni povas diri pri liaj netakse- 
blaj kaj gravaj laboroj ĉela F.N. K. kaj li ĉiam 
faris ĉiujn klopodojn por la fortikigo de la pro- 
gramo de la Ora Akordo de Oktobro 1949. 


Elektite menbro de la Supera Konsilanaro de: 
BSF. en tiu tempo nomita Decida Asembleo, en 
la I83 de Majo 1941, li estis sinsekve reelektita. 

ĝis la 213 de Mejo 1941, kiam pro insisto de li 
mem, kies sano pli malboniĝis, li ne plu konsen- 
tis lian nomon en la listo da konsilanoj. 


Iŝmael Gomes Braga elstariĝis inter la spiritis- 
toj, kiel efektiva misiisto de Evangelio, Esperanto 
kaj ” Espiritismo ”. Neniu superis lin je la plenu- 
mado de tiu triobla kaj nobliganta laboro por la 
feliĉo kaj frateca unuiĝo de la homoj. Liaj jenaj 
vortoj estas la sincera kaj honesta esprimo de lia 
animo: ” Mi laboris por la granda idealo de pa- 
co, harmonio, solidareco, kunlaborado inter la 
homoj, revante pri la regado de amo sur la Tero”. 


Kun tiu firma idealo, kiu lin akompanis la tu- 
tan vivon, li elkarniĝis en la 183 de Januaro 
1969 kaj en la sama tago, kiam li ellasis sian 
Spiriton, lia kadavro estis enterigita en Tombejo 
Sankta Johano la Baptisto, je la 58 vespere, kaj 
granda estis la nombro da amikoj ĉeestintaj la 
enterigon, inter ili malnovaj kunuloj el la Brazi- 
la Spiritisma Federacio. 


Rememorante liajn vivon kaj verkon, D-ro 
Carlos de Almeida Wukte, klera esperantisto el 
Uberlandia (MG), tiel esprimis sin en ia peco 
de sia nekrologa artikolo: 


“Modesta, agema, de granda produktokapablo 
li povis en la daŭro de preskaŭ sesdek jaroj da 
laboro por la Idealo kaj Frateco ne nur doni ĉion 
el si mem, sed ankaŭ atesti la instruojn de la 
doktrino, kiun li konfesis. 


“Bonkora kaj komprenema amiko, sindona 
kunulo, laŭnature komunikiĝema, vigla, optimis- 
to, majstro kun nevulgara kapablo transdoni sci- 
ojn, Iŝmael Gomes Braga estis kristano de sere- 
naj kutimoj, alta moralo kaj severa konduto laŭ 
la spiritualismaj principoj, kiujn li adoptis.“ 

Chico Xavier kaj Divaldo Franco skribis al lia 


vidvino konsolantaj leterojn kaj rilatante al Iŝma- 
el Gomes Braga diris la unua, ke ĉiuj spiritistoj 
havas la devon “sekvi kiel eble plej multe liajn 
ekzemplojn de laboro kaj fideleco al la idealoj 
de li predikitaj“, asertante la dua, ke Iŝmael “kun 
savanta fido estis vivanta leciono de laboro, vi- 
vinte por la bono kaj prilumado de konscioncoj“. 


Nun, en la alia flanko de la Vivo, denove pre- 
nante la plugilon, Iŝmael eble jam rekomencis 
kun la sama idealismo karakterizinta lian surte- 
ran ekzistadon la laboron por la triunfo de la 
liberiga mesaĝo simboligita per la triangulo 

Evangelio -- “ Espiritismo “ -- Esperanto. 

Dio lin helpu hodiaŭ kaj ĉiam ĉe tiu superbe- 
la laboro! 

( Nekrologa artikolo eltirita el “ Reformador “ 
de Majo 1969.) 


Esperantigis Prof. A. K. Afonso Costa, 
Belo Horizonte, M. G. 


Al la Samideano Ismael 
Gomes Braga 


Amiko kara, certe vi tre miras, 

ke mi ne donis mem al vi mesaĝon; 
sed ofte, kvankam oni deziras, 
neeble estas fari, eĉ kuraĝon 
havante, pri kio oni sopiras. 


Por komuniki sin, ĉiu spirito 
taŭgantan mediumon devas trovi, 
fluidoj kies en perispirito 
bezonas kun la liaj sin kunmovi 
kaj ligi, laŭ la konvenanta rito. 


Nu, ĉar mi la kondiĉojn ne trovadis, 
ĝis nun ne povis mi min manifesti, 
kaj kvankam ofte mi pri vi pensadis, 
la penson mi ne povis klaratesti; 

kaj mi pro tio ofte suferadis. 


Parolojn kelkajn skribi surpapere 
hodiaŭ estas al mi permesate, 
kaj diri al vi, ke mi ŝatas vere 
laborojn viajn, kiujn nevenkate 
por Esperanto faras vi sincere. 


Mi dankas vin pro l“ diligentaj agoj 
kaj propagando sur Brazila tero; 
kaj Dion petas mi, ke la imagoj 
de via mens' fariĝu, kun prospero, 
baldaŭa efektivo de l' espero. 
Via 
L. L. Zamenhof. 
6/8/1943. 
(El la verko ”Voĉoj de Poetoj el la Spirita Mondo) 

